ET Euroopa Liidu Teataja C 243/11

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2007/C 243/05)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) NR 510/2006

„CHAMOMILLA BOHEMICA”

EÜ NR: CZ/PDO/005/0411/28.10.2004

KPN ( X ) KGT ( )

Käesolev kokkuvõte on koostatud üksnes teavitamiseks.

1. Liikmesriigi pädev asutus:

Nimi: Úřad průmyslového vlastnictví Aadress: Antonína Čermáka 2a CZ-160 68 Praha 6 Tel: (420) 220 383 111 Faks: (420) 224 324 718 E-post: posta@upv.cz

2. Taotlejate rühm:

Nimi: LEROS, s.r.o., zastupující skupinu producentů Aadress: U Národní galerie 470 CZ-150 00 Praha 5-Zbraslav Tel: (420) 257 898 111 Faks: (420) 257 921 328 E-post: leros@leros.cz Koosseis: tootjad/töötlejad ( X ) muud ( )

3. Toote liik:

Klass 1.8: I lisas loetletud muud tooted

4. Spetsifikaat:

(määruse (EÜ) nr 510/2006 artikli 4 lõikes 2 sätestatud nõuete kokkuvõte)

4.1. Nimetus: „Chamomilla Bohemica”

Nimetus „Chamomilla Bohemica” on Tšehhi Vabariigi territooriumil kasvava teekummeli traditsiooniline nimi.

4.2. Kirjeldus: Teekummeli kuivatatud õisik (flos Chamomilla vulgaris) — Matricariae flos, Matricaria recutita (L.) Rauschert, Chamomilla recutita (L.) Rauschert.

„Chamomilla Bohemica” sisaldab kuni 1 % eeterlike õlisid, peamise toimeaine hamasuleeni sisaldus droogis on 0,06 kuni 0,07 %. Tänu nendele omadustele on „Chamomilla Bohemica” muudest geograafilistest piirkondadest pärit taimedest kõrgema kvaliteediga ning ületab ka Tšehhi farmakopöa 1997. ja 2002. aasta väljaandes teekummeli õisikutele esitatud norme. 2002. aasta Tšehhi farmakopöa 2004. aasta täiendatud väljaande kohaselt sisaldab taim „vähemalt 4 ml siniseid eeterlikke õlisid kuivaine kilogrammi kohta ja vähemalt 0,25 % apigeniin-7-glükosiidi. Eeterlike õlide peamised komponendid on seskviterpeenid (ligikaudu 50 % eeterlikest õlidest, (-)-α-bisabolool, bisabolooloksiidid A ja B ning (-)-bisaboloonoksiid A). Eeterlik õli sisaldab ka hamasuleeni (minimaalne sisaldus 0,035 %). Lisaks eeterlikele õlidele sisaldab „Chamomilla Bohemica” droog ka kumariine (umbelliferoon, herniariin), flavonoide (apigeniin-7-glükosiid ja selle derivaadid, luteoliin, kvertsetiin, isoramnetiin), vähemalt 0,01 %, ning asuleeni (vähemalt 0,02 %). Flavonoidid (0,015 %) on spasmolüütilise toimega. Spiroeetrid (0,03 %) avaldavad antibakteriaalset ja fungistaatilist mõju.”„Chamomilla Bohemica” droog ei tohi sisaldada pruunika värvusega eeterlikke õlisid õhukese kihi kromograafia meetodiga analüüsimisel ning hamasuleeni keskmise sisaldus selles peab olema vahemikus 0,06 ja 0,07 %. Teekummelit turustatakse teepakikestes või lahtiselt 50-grammistes pakendites või 14-kilogrammistes hulgimüügipakendites.

4.3. Geograafiline piirkond: Čechy, st Praha, Kesk-Tšehhi, Lõuna-Tšehhi, Plzeňi, Karlovy Vary, d'Ústí, Libereci, Hradec Králové ja Pardubice maakonnad tervenisti ning Vysočina maakonnast Havlíčkův Brodi, Jihlava ja Pelhřimovi ringkonnad vastavalt põhiõigusaktile nr 347/1997, milles käsitletakse suurte haldusüksuste moodustamist ja muudetakse põhiõigusakti nr 1/1993, Tšehhi Vabariigi põhiseadust selle ajakohastatud versioonis.

Čechys asuva „Chamomilla Bohemica” kasvatuspiirkonna tüüpiline mullastik on savi- ja liivmullad (vastavalt muldade klassifikatsioonile: must-, pruun ja leostunud mullad), mille pH tase jääb vahemikku 7,3 kuni 8,1; kliimat iseloomustavad aastane sademetehulk 500 kuni 700 mm/m2; kõrgus 230–480 meetrit üle merepinna.

4.4. Päritolutõend: Tootlejad peavad registrit tarnijate kohta, kelle kõik teekummeli õisikute saamiseks vajalikke etappe — külvi, kasvuperioodi, korjet, kuivatamist, ladustamist ja töötlemist — kontrollitakse. Tootjad peavad registrit ka lõpptoodangu ostjate kohta.

Põllumajanduse ja toiduainete riikliku inspektsiooni kohaliku tasandi pädev talitus kontrollib vastavust spetsifikaadile.

4.5. Tootmismeetod: Teekummel on suure kohanemisvõimega taim, kuid selles sisalduvad ained sõltuvad olulisel määral kasvutingimustest, mille puhul tuleb arvestada järgmiste asjaoludega:

maapinna ettevalmistus: teekummeli kasvatamine on väikese töömahuga — vaja on keskmise künniga, äestatud ja umbrohuvaba pinnast;

külv: pärast täppiskülvikutega külvamist (20 g seemneid aari kohta) põld tasandatakse;

kasv: sellel etapil tuleb maad väetada tööstuslike kompleksväetistega (näiteks NPK või Cererit);

korje ja korjejärgne töötlemine: õisikud korjatakse käsitsi või mootoriga korjemasina Neset või Uneg abil vahetult pärast õite puhkemist; õisikud kuivatatakse soovituslikul temperatuuril kuni 40 °C ning suunatakse töötlemislintidele, kus need sorteeritakse ja puhastatakse.

Punktis 4.2 osutatud tooraine omaduste säilitamiseks on määratletud kasvatuspiirkondadest vaja kindlasti kinni pidada.

Ladustamine ja pakendamine: enne pakendamist ainult selleks ette nähtud ja etiketiga varustatud paberkottidesse säilitatakse toodet kuivas, valguse eest kaitstult ja hästi õhutatavates ruumides; seda, sh lõplikku pakendamist, ei pea tingimata tegema määratletud piirkonnas, kuid tuleb teha vastavalt kehtivatele normidele ja eeskirjadele.

4.6. Seos: Tšehhimaal on pikka aega toodetud suurepärase kvaliteediga teekummelit, kuid alates 50ndatest aastatest, kui välisnõudlus suurenes ja tekkis vajadus eristada kõnealust toodet muudest kummelitoodetest, hakati nimetust „Chamomilla Bohemica” sagedamini kasutama. Viimasega tähistatakse teekummelit, mis tänu oma kasvukeskkonna looduslikele tingimustele vastab kindlatele omadustele (vt punkt 4.2). See eripära tuleneb paljude tegurite nagu kliima, mullastik ja harimisviisid (keskmine sademete hulk 500 kuni 700 mm/m2, mulla pH tase vahemikus 7,3 kuni 8,1) koosmõjust. Saagikus sõltub eelkõige mullatüübi valikust ja sademete rohkusest. Kasvukoha kõrgus merepinnast ja päikesevalguse mõju kestus mõjutavad oluliselt eeterlike õlide ja hamasuleeni sisaldust. Toodet „Chamomilla Bohemica” on eksponeeritud mitmetel messidel ja näitustel („SALIMA” ja „Země živitelka”) ning seda on hinnatud kvaliteettooteks „Kvalitaní výrobek”. Tootjad Neset ja Unag on töötanud välja erivahendid teekummeli õisikute korjamiseks ilma ülejäänud taime kahjustamata.

Tšehhi Vabariigis on päritolunimetus „Chamomilla Bohemica” registreeritud numbri 84 all alates 21. jaanuarist 1975, samuti on nimetus kaitstud Portugaliga sõlmitud kahepoolse lepingu alusel.

4.7. Kontrolliasutus:

Nimi: Státní zemědělská a potravinářská inspekce — inspektorát v Praze Aadress: Za opravnou 4 CZ-150 00 Praha 5 Tel: (420) 257 199 511 Faks: (420) 257 199 529 E-post: praha@szpi.gov.cz

ning tootmis- ja töötlemispiirkonnas asuvad riikliku järelevalve kohalikud bürood.

4.8. Märgistus: Nimetus „Chamomilla Bohemica” peab olema pakendi esiküljel kirjutatud loetavas kirjas suurte tähtedega.

(1) ELT L 93, 31.3.2006, lk 12.